cyanic-selkie/wikianc huggingface dataset:
பொல்லாக்கு
பொல்லாக்கு (Tort) என்பது ஒருவகையான அகவியத் தவறாகும் (civil wrong). எப்போது ஒரு நபர் மற்றவருக்கு உரிதான சட்டக் கடமையை முறித்துக் கொள்கிறாரோ அப்போது அகவியத் தவறு எழுகிறது. சட்டக் கடமை எப்பொழுது ஒருவரை ஒரு குறிப்பிட்ட ரீதியில் செயல்படவேண்டும் எனக் கேட்டுக்கொள்ளப்படுகிறதோ அப்பொழுது சட்டக் கடமை எழுகிறது. எவ்வாறு இவ்வாறு கேட்டுக்கொள்ளப்படும் என்றால் (i) ஆளும் மன்றத்தினால் இயற்றப்படும் ஓர் எழுத்துருச் சட்டம் மற்றும் (ii) நிச்சித ரீதியில் செயல்படும்படியான முந்தைய நீதிமன்ற தீர்ப்பு ஆகியவற்றால். முதலாவதில் இருந்து சட்டப்பூர்வக் கடமையும், இரண்டாவதில் இருந்து தீர்ப்பராக்கக் கடமையும் எழுகிறது. கடமைகள் விசாலமாக இருப் பிரிவுகளாகப் பிரிக்கப்படுகிறது அவை: (i) மற்றுள்ள ஆட்களுக்கு உரியக் கடமைகள் (ii) குறிப்பிட்ட ஒருவருக்கு மட்டுமல்லாது உரியக் கடமைகள். முதல் வகை சிலருக்கான கடமைகளும் அத்தகைய கடமையை முறிப்பது உரிமை மீறலை உருவாக்குகிறது. உரிமைக்கொண்டாடுபவர் இத்தகைய கடமையினாலான உரிமையை விட்டுவிட முடியும் என்பது குறிப்பிடத்தக்கதாகும். இரண்டாவது வகை ஒரு தனிநபரின் பயனுக்கானது அல்ல; ஆனால் சமுதாயம் (அல்லது அதன் பிரிவு) முழுமையின் பயனுக்கானது ஆகும். இத்தகைய கடமையினால் ஆன உரிமையை வேண்டாம் என வைக்க முடியாது. இத்தகைய கடமை முறிப்பு பொது தவறை ஏற்படுத்தித் தரும்.
ஒரு தீர்ப்பராக்க கடமை, மற்றுள்ளவருக்கு பணம் செலுத்த வேண்டியது அன்றியுள்ள ஏதேனும் செய்வதற்கு மற்றுள்ளவருக்கு உரிதான ஒப்பந்தமற்ற பொதுச் சட்டக் கடமையாகும். தீர்ப்பராக்க கடமை இரு வகைப்படும் அவை: (i) பொதுச் சட்டக் கடமை (ii) பட்சபாதமற்ற கடமை. யார் ஒருவர் ஒரு பட்சபாதமற்ற கடமையில் முறிவொன்றை ஏற்படுத்துகிறாரோ அவர் பொல்லாக்கொன்றை செய்யவில்லை, அதேவேளையில் பொதுச் சட்ட கடமையை முறிப்பது பொல்லாக்காகும்.
பொதுச் சட்ட கடமை இரண்டு பிரிவுகளின் கீழ் வரும் அவை : (i) ஒப்பந்தத்தினலான கடமை (ii) ஒப்பந்தத்தினலாகாத கடமை. ஒப்பந்தத்தினலான கடமையை முறிப்பது ஒரு பொல்லாக்காகாது, அதேவேளையில் ஒப்பந்தத்தினலாகாத கடமையை முறிப்பது பொல்லாக்கொன்றிற்கு ஏற்றத்தை தரும்.
பெயர்காரணம்
வேண்டாத பழி, வெறுப்பு, தீங்கு ஆகியப்பொருளில் வரும், ஆகாத, தகாத செயல்களைக் குறிக்கும் பெயர்சொல்லாகும் பொல்லாப்பு (ஒலிப்புமுறை: ISO 15919:/Pollāppu/). இது ஆங்கிலச் சொல்லான டோற்ட் (tort) என்பதை தமிழில் குறிப்பிட பொல்லாக்கு எனப் பயன்படுகிறது. டோற்ட் என்றச் சொல் பிரன்ஜில் தோன்றியதாகும். இது இலத்தின் சொல்லான டோற்ட்டஸ் என்பதிலிருந்து தோன்றியதாகும்.
வரையறை (Definition)
பொல்லாக்கு என்பது பொதுச் சட்ட நடவடிக்கை செய்யுள், 1852 (Common Law Procedure Act, 1852)-ல் "ஒப்பந்தம் சாரதா ஒரு தவறு" எனக் கூறப்பட்டுள்ளது. ஜேம்ஸ் -ன் கூற்றின்படி இது ஒரு சிறந்த பொது வரையறையாகும், ஆனால் இது மிகவும் தெளிவானதல்ல மற்றும் தொடங்குகிறவர்களுக்கு ஒளியூட்டமாகவும் உள்ளது. இந்த வரையறை தெளிவானது என்பதை விட தந்திரமானது எனக்கூறுவதே சரியானதாக இருக்கும். தொடரில் வரையறை தெளிவானதோ முழுமையானதோ அல்ல மற்றும் இது துல்லியமானதாகும்.
சால்மண்டின் கூற்றின்படி 'ஒரு பொல்லாக்கு என்பது, குறிப்பாக ஒப்பந்த மீறல், பொருப்புரிமை (Trust) மீறல் மற்றும் இதற்கு ஒத்த பொருப்பு மீறல் ஆகியனவை அல்லாது இலப்பீட்டிற்கான நடவடிக்கை எடுத்தலை தீர்வாகக் கொண்ட, ஓர் அகவியத் தவறு ஆகும்.
ஃபிராசரின் (Fraser) கூற்றுப்படி, 'இது ஒரு தனிப்பட்ட நபரின் பொதுப்பட்ட உரிமை ஒன்றின் மீறலில், பாதிப்புற்ற தரப்பு நீதிக்கோறும் வேலையில் இலப்பீட்டிற்கான ஓர் உரிமையை வழங்கும்'.
காலவரம்பு செய்யுள், 1963 (Limitation Act,1963-India)-ன் பிரிவு 2(m): பொல்லாக்கு என்பது குறிப்பாக ஒப்பந்த முறிப்பு அல்லது பொருப்புரிமை முறிப்பு அல்லாத அகவியத் தவறு.
மேற்கோள்
பகுப்பு:சட்டம்
பிரம்மகிரி காட்டுயிர் உய்விடம்
thumb| பிரம்மகிரி ஆறு பிரம்மகிரி காட்டுயிரி சரணாலயத்தின் வழியாக செல்கிறது இடது|thumb| பிரம்மகிரி காட்டுயிரி சரணாலயத்தில் நச்சு சிவப்பு காளான் பிரம்மகிரி காட்டுயிர் உய்விடம் (Brahmagiri Wildlife Sanctuary) என்பது இந்தியாவின் கர்நாடக மாநிலம், குடகு மாவட்டத்தில், மேற்கு தொடர்ச்சி மலையில் பெங்களூரிலிருந்து சுமார் 250 கி. மீ. தொலைவில் அமைந்துள்ள சரணாலயம் ஆகும். இந்த சரணாலயம் சுமார் 181 சதுர கி. மீ. பரப்பளவில் அமைந்துள்ளது. மேற்குத் தொடர்ச்சி மலைத்தொடரின் மிக உயரமான இடமான பிராமிகிரி சிகரத்தின் பெயர் இதற்கு இடப்பட்டுள்ளது. இந்த வன உயிரி காப்பகம் ஜூன் 5, 1974-ல் சரணாலயமாக அறிவிக்கப்பட்டது.
விலங்கினங்கள்
இச்சரணாலயத்தில் காணப்படும் பாலூட்டிகளாக சோலைமந்தி, இந்திய யானை, இந்தியக் காடெருது, புலி, காட்டுப்பூனை, சிறுத்தை பூனை, செந்நாய்,, தேன் கரடி, காட்டுப் பன்றி, கடமான், புள்ளிமான், நீலகிரி மந்தி, தேவாங்கு, குல்லாய் குரங்கு, கேளையாடு, சருகுமான், இந்திய மலை அணில், ராட்சத பறக்கும் அணில்கள், கரும்வெருகு, நீர்நாய், பழுப்புக்கீரி, புனுகுப்பூனை, முள்ளம்பன்றி மற்றும் கீறி உள்ளன.
மலைப்பாம்பு, நாகப்பாம்பு, இராச நாகம் மற்றும் மலபார் குழி விரியன் போன்ற ஊர்வனவையும் மரகதப்புறா, கருப்புச்சின்னான் மற்றும் தீக்காக்கை போன்ற பறவைகளும் இச்சரணாலயத்தில் காணப்படுகின்றன.
வெளி இணைப்புகள்
பகுப்பு:கருநாடக மாநிலத்தில் உள்ள காட்டுயிர் புகலிடங்கள் பகுப்பு:Coordinates on Wikidata
இயைபு வண்ணம்
இயைபு வண்ணம் என்பது செய்யுளில் இடையின எழுத்துக்கள் மிகுதியாகப் பயின்று நடக்கும் பாங்கு.
அடிக்குறிப்பு
பகுப்பு:தமிழ்ப் பாடல்களின் நடைப்பாங்குகள்
கபிஸ்தலம் ஊராட்சி
கபிஸ்தலம் ஊராட்சி (Kabistalam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பாபநாசம் வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7030 ஆகும். இவர்களில் பெண்கள் 3431 பேரும் ஆண்கள் 3599 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரொசெல்லே பார்க், நியூ ஜேர்சி
ரொசெல்லே பார்க் (Rochelle Park) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இந்நகரம் 2.751 சதுர கிலோ மீற்றர் பரப்பளவைக் கொண்டுள்ளது. இதில் 2.695 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.056 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 5,530 ஆகும். ரொசெல்லே பார்க் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,051.7 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
சிக்கந்தர் ராசா
சிக்கந்தர் ராசா பட் ( سکندر رضا  ; பிறப்பு 24 ஏப்ரல் 1986) பாகிஸ்தானில் பிறந்த சிம்பாப்வே துடுப்பாட்ட வீரர் ஆவார். ஒரு வலது கை மட்டையாளரான அவர் வலது கை உட்சுழல் பந்துவீச்சாளராகவும் விளங்குகிறார். அவர் மே 2013 இல் சிம்பாப்வேக்காக சர்வதேச அரங்கில் அறிமுகமானார்
சியால்கோட்டில் பிறந்த ராசா, 2002இல் தனது குடும்பத்துடன் சிம்பாப்வேக்குக் குடிபெயர்ந்தார். அவர் விரைவில் உள்நாட்டுப் போட்டியில் சிறந்த மட்டையாளர்களில் ஒருவராக ஆனார். இதன்மூலம் சிம்பாப்வே தேர்வாளர்களின் கண்களைக் கவர்ந்தார். குடியுரிமைப் பிரச்சினைகளை எதிர்கொண்ட இவருக்கு 2011இல் குடியுரிமை வழங்கப்பட்டது.
மேற்கோள்கள்
பகுப்பு:சிம்பாப்வே துடுப்பாட்ட வீரர்கள் பகுப்பு:வாழும் நபர்கள் பகுப்பு:1986 பிறப்புகள்
குறுக்கைப் பறந்தலை
குறுக்கை என்னும் ஊரில் சங்ககாலத்தில் போர் நடந்த இடம் குறுக்கைப் பறந்தலை. போர்க்களத்தைச் சங்கநூல்கள் பறந்தலை என்று குறிப்பிடுகின்றன. அட்ட வீரட்டான சிவத்தலங்களில் குறுக்கை வீரட்டானம் என இது குறிப்பிடப்படுகிறது. மயிலாடுதுறைக்கு அண்மையில் உள்ள ஊர்.
இந்தக் குறுக்கை இக்காலத்தில் திருக்குறுக்கைப் பள்ளி என்னும் பெயருடன் விளங்குகிறது. திருஞான சம்பந்தர் திருநன்னிப் பள்ளிச் சிவனடியார்களை வணங்கிய பின் திருக்குறுக்கைச் சிவனை வழிபட வந்தார் எனப் பெரியபுராணம் குறிப்பிடுகிறது. எவ்வி என்னும் வள்ளல் மிழலை நாட்டை நீடூரைத் தலைநகராகக் கொண்டு ஆண்டுவந்தான். மிழலை நாடு இப்போது திருவீழிமிழலை என்று வழங்கப்படுகிறது. இந்த ஊருக்கு அண்மையில் அன்னியூர் என்னும் திருத்தலம் உள்ளது. அன்னி என்னும் அரசன் இதனை ஆண்டுவந்தான். அவன் பெயரால் இந்த ஊரின் பெயர் அமைந்துள்ளது.
இந்த அன்னிக்கும் பொதியமலை நாட்டு மன்னன் திதியன் என்பவனுக்கும் இந்தக் குறுக்கைப் பறந்தலை என்னும் ஊரில் போர் நடந்தது. போரில் அன்னி கொல்லப்பட்டான். எவ்வி அறிவுரையைக் கேளாமல் போரிட்டு அன்னி மாண்டான்.
அன்னி கோசர் குடி மன்னன். அவனது காவல்மரம் புன்னை. இந்தக் காவல்மரம் போரின்போது வெட்டி வீழ்த்தப்பட்டது.
டொகோ
டொகோ ஒரு துருக்கிய கார் உற்பத்தி நிறுவனம் ஆகும். இது 2018 இல் கூட்டு முயற்சியாக நிறுவப்பட்டது.
துருக்கியில் உள்நாட்டுக் கார்களை உற்பத்தி செய்வதற்காக புதிய கார் உற்பத்தி ஆலையை அறிமுகப்படுத்திய 6 வெவ்வேறு அமைப்புகளால் இந்த நிறுவனம் உருவாக்கப்பட்டது.
2023 ஆம் ஆண்டுக்குள் தனது புதிய வாகனங்களின் பெருமளவிலான உற்பத்தியைத் தொடங்கும் என்று நிறுவனம் அறிவித்துள்ளது.
வெளி இணைப்புகள்
பகுப்பு:தானுந்து வணிக நிறுவனங்கள்
சிரைக் கல்
கடினமான பொருளால் சிரை அடைக்கப்படும்போது குருதி ஓட்டம் தடைபட்டு அதற்குக் கீழ் உள்ள சிரைகள் சுருண்டும், நெளிந்தும், வீங்கியும் காணப்படும். சில சமயங்களில் தசை அழுகுதலும் ஏற்பட வாய்ப்புண்டு.
காரணங்கள்
சிரையில் குருதி உறைவு, அழற்சியாலோ உயிரிகளாலோ ஏற்படும். கால்சியம் கலப்பதால் உறைதல் கடினமாகி, கல் நிலை அடைகிறது. இந்நோய், குறிப்பாக நீரழிவு நோயாளிகளுக்கு ஏற்பட வாய்ப்புண்டு.
மருத்துவ முறை
இந்நோய் சாதாரணமாக கால் சிரைகளிலேயே வரும். காலை உயரமாகத் தூக்கி வைத்துக் கொண்டு படுக்க வேண்டும். சிரை அழற்சியும் தசை அழகுதலும் வராமல் தடுக்க உயிர் எதிர் மருந்துகளை ஊசி மூலமாகவே வாய் வழியாகவோ செலுத்த வேண்டும்.
மேற்கோள்கள்
பகுப்பு:மதுரை மாவட்ட ஆசிரியர்கள் தொடங்கிய கட்டுரைகள்
நாசிரா சட்டமன்றத் தொகுதி
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:அசாம் சட்டமன்றத் தொகுதிகள்
சமயபுரம் மாரியம்மன் கோயில்
சமயபுரம் மாரியம்மன் கோயில்தமிழ் நாட்டில் திருச்சிராப்பள்ளிக்கு வடக்கே காவிரியின் வட கரையிலிருந்து சுமார் 15 கிலோமீட்டர் தூரத்தில் உள்ள மாரியம்மன் கோயிலாகும்.
அமைவிடம்
தற்போது, சமயபுரம் மாரியம்மன் கோயில் இருக்குமிடம் கண்ணனூர் என அழைக்கப்படுகிறது. இவ்விடம் கண்ணபுரம், விக்ரமபுரம், மாகாளிபுரம் என்றும் அழைக்கப்படுகிறது. இக்கோயிலுக்கு வடக்கே செல்லாயி அம்மன் கோயிலும், போஜீஸ்வரன் கோயிலும் கிழக்கே உஜ்ஜயினி மாகாளி கோயிலும், முத்தீஸ்வரன் கோயிலும் அமைந்துள்ளன.
வரலாறு
இது ஒரு சோழ மன்னர் தன் தங்கைக்கு சீதனமாக ஒரு நகரையும் கோட்டையையும் உண்டாக்கிக் கொடுத்த இடமாகக் கருதப்படுகிறது. பிற்காலத்தில், பாண்டிய மன்னர்களின் படையெடுப்பால் அவை அழிந்து வேம்புக்காடாக மாறியதாகவும், தொடர்ந்து அங்கு அம்மன் கோயில் உருவானதாகவும் கூறப்படுகிறது. வைணவி என்ற மாரியம்மன் சிலை ஸ்ரீரங்கத்தில் இருந்தது. அதன் உக்கிரம் தாங்க முடியாமல் போனதால், அங்கிருந்த ஜீயர் சுவாமிகள், அச்சிலையை அங்கிருந்து அப்புறப்படுத்த ஆணையிட்டார். அவருடைய ஆணைப்படி வைணவியின் சிலையை அப்புறப்படுத்த வந்தவர்கள் வடக்கு நோக்கிச் சென்று சற்று தூரத்தில் தற்போதுள்ள இனாம் சமயபுரம் என்னுமிடத்தில் இளைப்பாறினார்கள். பிறகு அதனை எடுத்துக்கொண்டு தென்மேற்காக வந்து தற்போதுள்ள மாரியம்மன் கோயில் அமைந்துள்ள கண்ணனூர் அரண்மனை மேட்டில் வைத்துவிட்டுச் சென்றனர். அப்போது, காட்டு வழியாகச் சென்ற வழிப்போக்கர்கள், அச்சிலையைப் பார்த்து அதிசயப்பட்டு அக்கம்பக்கத்தில் இருந்த கிராம மக்களைக் கூட்டிவந்து அதற்கு ”கண்ணனூர் மாரியம்மன்” என்று பெயரிட்டு வழிபடத் தொடங்கினர். அக்காலகட்டத்தில் விஜயநகர மன்னர் தென்னாட்டின் மீது படையெடுத்து வந்து, கண்ணனூரில் முகாமிட்டார்கள். அப்போது மாரியம்மனை வழிபட்டு, தாங்கள் தென்னாட்டில் வெற்றி பெற்றால் அம்மனுக்கு கோயில் கட்டி வழிபடுவதாக சபதம் செய்தார்கள். அதன்படியே வெற்றி பெறவே, கோயிலைக் கட்டினார்கள். விஜயரெங்க சொக்கநாத நாயக்கர் காலத்தில் பொ.ஊ. 1706-ல் அம்மனுக்குத் தனியாக கோயில் அமைத்தார்கள் என்று வரலாற்றுச் சான்றுகள் கூறுகின்றன. சுமார் 400 ஆண்டுகளுக்கு முன் தோற்றுவிக்கப்பட்ட கண்ணனூர் மாரியம்மன் கோயில் இன்று, ”சமயபுரம் மாரியம்மன்” கோயிலாக மாறி புகழ்பெற்று விளங்குகிறது.
திருவிழாக்கள்
அம்மனை வழிபட தமிழகம் மட்டுமன்றி வெளி மாநிலத்தவரும், பிற நாட்டு சுற்றுலாப் பயணிகளும் வருகின்றனர். செவ்வாய், வெள்ளி மற்றும் ஞாயிற்றுக் கிழமைகளிலும் சித்திரைத் தேர்த்திருவிழா, ஆடி வெள்ளி, பூச்சொரிதல் விழா போன்ற விழாக்காலங்களிலும் கூட்டம் அதிகமாகிறது. ஆடி மாதத்தில் எல்லா வெள்ளிக் கிழமைகளிலும் கூட்டம் கட்டுக்கடங்காத அளவில் இருக்கும். குறிப்பாக ஆடி கடைசி வெள்ளிக்கிழமை மிகச்சிறப்பாகக் கொண்டாடப்படுகிறது.
வெளி இணைப்புகள்
பகுப்பு:தமிழ்நாட்டிலுள்ள மாரியம்மன் கோயில்கள் பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள் பகுப்பு:சாக்தம்
அரசியல் பெண்ணிடைப் பாலுறவு
அரசியல் பெண்ணிடைப் பாலுறவு (Political lesbianism) என்பது பெண்ணியத்தின் ஒரு நிகழ்வு ஆகும், முதன்மையாக இரண்டாம் அலை பெண்ணியம் மற்றும் தீவிர பெண்ணியம் சார்ந்தது. இது அகனள் பிரிவினைவாதத்தை உள்ளடக்கியது, ஆனால் அதனை மட்டும் மட்டுப்படுத்தவில்லை. பாலியல் நோக்குநிலை ஒரு அரசியல் மற்றும் பெண்ணியத் தேர்வு என்று அரசியல் பெண்ணிடைப் பாலுறவு வலியுறுத்துகிறது, மேலும் பாலினத்திற்கு எதிரான போராட்டத்தின் ஒரு பகுதியாக அகனள் பெண்களுக்கான எதிர்பால் சேர்க்கை பாலினத்திற்கு சாதகமான மாற்றாவதனையும் நோக்கமாகக் கொண்டு செயல்படுகிறது.
வரலாறு
அரசியல் பெண்ணிடைப் பாலுறவு 1960 களின் பிற்பகுதியில் இரண்டாவது அலை தீவிர பெண்ணியவாதிகளிடையே பாலியல் மற்றும் கட்டாய பாலினத்தை எதிர்த்துப் போராடுவதற்கான ஒரு வழியாக உருவானது. சீலா ஜெபரிசு 1981 இல் இணைந்து எழுதியபோது இந்த கருத்தை உருவாக்க உதவினார் "லவ் யுவர் எனிமி (உங்கள் எதிரியை நேசிக்கிறீர்களா?) லீட்ஸ் புரட்சிகர பெண்ணியக் குழுவுடன் பாலினப் பெண்ணியம் மற்றும் அரசியல் பெண்ணிடைப் பாலுறவு இடையே விவாதம் செய்யும் வகையில் இது உருவாக்கப்பட்டது". பெண்கள் பாலின உறவின் ஆதரவை கைவிட்டு ஆண்களுடன் தூங்குவதை நிறுத்த வேண்டும் என்று வாதிட்டனர், அதே நேரத்தில் ஆண்களை "உங்கள் படுக்கைகளிலிருந்தும் உங்கள் தலையிலிருந்தும் (எண்ணத்தில் இருந்தும்)" விடுவிக்க பெண்களை ஊக்குவித்தனர். அரசியல் பெண்ணிடைப் பாலுறவின் முக்கிய யோசனை ஆண்களிடமிருந்து பெண்கள் தனித்தனியாக இருக்க வேண்டும் என்றாலும், அரசியல் பெண்ணிடைப் பாலுறவினர் பெண்களுடன் இணைந்து வாழ வேண்டும் என்று இது அர்த்தப்படுத்துவதில்லை; சிலர் பிரம்மச்சாரியாக இருக்க விரும்புகிறார்கள் அல்லது ஓரினச்சேர்க்கையாளர்களாக அடையாளம் காண்கிறார்கள். அரசியல் அகனள்களின் லீட்ஸ் புரட்சிகர பெண்ணியக் குழு அரசியல் பெண்ணிடைப் பாலுறவிற்கு கீழ்கானும் வகையில் வரையறை செய்கிறது "ஆண்களைப் புண்படுத்தாத, பெண்ணாக தங்களை அடையாளப்படுத்தப்படும் பெண்"அவர்கள் ஆண்களை எதிரியாகவும் அவர்களுடன் உறவில் இருந்த பெண்களை ஒத்துழைப்பாளர்களாகவும் தங்கள் சொந்த ஒடுக்குமுறைகளில் இருந்து விடுவிக்க உடந்தையாக இருந்தவர்களாகவும் அறிவித்தனர். பாலின பாலியல் நடத்தை ஆணாதிக்கத்தின் அரசியல் கட்டமைப்பின் அடிப்படை அலகு என்று கருதப்படுகிறது. எனவே இத்தகைய பாலியல் கோட்பாடுகளை அவர்கள் வெறுக்கின்றனர்.
தீவிரவாத பெண்ணியவாதியான தி -கிரேஸ் அட்கின்சன், பெண்ணியவாதிகள் குழுவை உருவாக்க உதவினார், இந்த இயக்கத்தை உள்ளடக்கிய சொற்றொடருக்கு பெருமை அளிக்கப்படுகிறது: 'பெண்ணியம் என்பது கோட்பாடு; பெண்ணிடைப் பாலுறவு என்பது நடைமுறை. '
பகிரப்பட்டநாட்டம்
புதிய அலை பெண்ணியம்  எத்ரிபால் சேர்க்கை பாலின விதிமுறைகள், பாரம்பரிய பாலியல், திருமணம் மற்றும் குடும்ப வாழ்க்கை, சில பெண்ணியவாதிகளால் பார்க்கப்பட்ட சிக்கல்கள் ஆகியவற்றிலிருந்து வெளியேற ஒரு தளத்தை வழங்கியது. சிறிதளவு கவனமும், பெண்களை அடிமையாக்கும் அமைப்பும் கொண்ட கடின உழைப்பாளியாக இது கருதப்படுகிறது. ஆதிக்கம் செலுத்தும் ஓரினச்சேர்க்கை உறவுகளிலிருந்து வெளியே வருவதன் மூலம், பெண்கள் தங்களை அகனள் என்று பகிரப்பட்ட நலன்களுடன் அறிவிக்க வாய்ப்பு அளிக்கப்படுகிறது.
ஒரு பரந்த அர்த்தத்தில், அரசியல் பெண்ணிடைப் பாலுறவு பெண்களுடன் பெண்களின் அரசியல் அடையாளத்தை உள்ளடக்கியது, இது பாலுறவுக்கு அப்பாற்பட்ட பங்கை உள்ளடக்கியது ஆனால் ஆண்களுடன் உறவுகளை உருவாக்குவதைத் தவிர்க்கிறது. அது சமூகத்தில் பெண்களின் பங்குகளை உயர்த்த தேவையான நேர்மறை மற்றும் தேவைப்படும் ஆற்றலை வழங்குகிறது.
சான்றுகள்
பகுப்பு:பெண்ணிய வரலாறு பகுப்பு:பெண்ணியம் பகுப்பு:ந.ந.ஈ.தி
எமினெம்
எமினெம் மற்றும் ஸ்லிம் ஷேடி ( ஆங்கிலத்தில் EMINEM மற்றும் Slim Shady ) என்றழைக்கப்படும் மார்ஷல் ப்ரூஸ் மாதர்ஸ் III அமெரிக்காவின் மிகப்பிரபலமான ராப் இசைக்கலைஞர், பாடலாசிரியர், பாடல் தயாரிப்பாளர் மற்றும் நடிகர். தமது தனிப்பட்ட பாடல்கள் மட்டும் இல்லாமல் D12, Bad Meets Evil, Royce da 5'9" ஆகிய இசைக்குழுக்களிலும் உறுப்பினராக உள்ளார். உலகில் அதிக பாடல்கள் விற்பனை செய்த இசைக்கலைஞர்களுள் ஒருவர் இவர். இவருடைய பாடல்கள் எட்டு கோடியே அறுபது இலட்சம் பிரதிகளைத் தாண்டி அகில உலகம் முழுவதும் விற்பனையாகியிருக்கின்றன. இதன் காரணமாக 2000த்தின் தொடக்கங்களில் இவர் விற்பனையின் அடிப்படையில் இவர் மிகப்பிரபலமான இசைக்கலைஞராக அறியப்பட்டார். ரோலிங் ஸ்டோன் போன்ற பல பத்திரிக்கைகள் இவரை மிகச்சிறந்த இசைக்கலைஞர்களுள் ஒருவராக அறிவித்துள்ளன. மேலும் ராப் இசைக்கலைஞர் வரிசையில் இவருக்குத்தான் இப்பொழுது முதலிடம். ரோலிங் ஸ்டோன் பத்திரிக்கை இவரை ஹிப் ஹாப்பின் ராஜா என்று பாராட்டியது. எமினெம் என்பது மார்ஷல் மாதர்ஸின் சுருக்கமான எம் அண்ட் எம் இன் கலப்பே ஆகும்.
1996இல் இன்ஃபினிட் ஆல்பம் வெளிவந்த பிறகு 1999இல் த ஸ்லிம் ஷேடி LP மூலம் பிரதான பிரபலத்தன்மை அடைந்தார். த ஸ்லிம் ஷேடி LPக்காக சிறந்த ராப் இசை ஆல்பத்திற்கான கிராமிவிருதைப் பெற்றார். இவரது அடுத்த இரண்டு ஆல்பங்களான த மார்ஷல் மாதர்ஸ் LP மற்றும் த எமினெம் ஷோ இவருக்கு கிராமிவிருதை பெற்றுதந்தது. இதனால் முதல் முறையாகத் தொடர்ந்து மூன்று முறை சிறந்த ராப் LP-க்காக கிராமி விருது வென்ற பெருமையை எமினெம் பெற்றார். இதை தொடர்ந்து 2004இல் ஆன்கோர் வெளிவந்தது. 2005இன் இசைப்பயணத்திற்குப்பிறகு இவர் மிகுந்த இடைவெளி எடுத்துக்கொண்டார். மே 15 2009இல் இவரின் ரிலாப்ஸ் ஆல்பம் வெளியானது. இது அந்த ஐந்தாண்டுகளில் வெளிவந்த இவரது முதல் இசை ஆல்பமாகும். 2010இல் இவரது ஐந்தாவது ஸ்டூடியோ ஆல்பமான ரெகவரி வெளிவந்து உலகளாவிய வெற்றி பெற்று 2010இன் சிறந்த விற்பனையான ஆல்பமாக வந்தது. ரிலாப்ஸ், ரெகவரி ஆகிய இவ்விரண்டும் கிராமி வென்றது. எமினெம் தம் வாழ்வில் இதுவரை 13 கிராமி விருதுகளைப் பெற்றுள்ளார். உலகில் அதிக ராப் இசை ஆல்பம் விற்ற இவரது எட்டாவது ஆல்பமான த மார்ஷல் மாதர்ஸ் LP 2 நவம்பர் 15 2013இல் வெளிவரும் என எதிர்பார்க்கப்படுகிறது. தற்சமயம் கிங் மாதர்ஸ் (King Mathers) என்னும் ஹாலிவுட் படத்தில் நடித்து வருகிறார்.
ஷேடி ரெகர்ட்ஸ் எனப்படும் இசைப்பதிவு, Shade 45 எனும் வானொலி தடம் ஆகியவற்றைச் சொந்தமாகக் கொண்டுள்ளார். 8 மைல் எனப்படும் ஹாலிவுட் படம் மூலமாக சினிமாத்துறையிலும் நடிகராக அறிமுகம் ஆகியிருக்கிறார். இந்தப் படத்தின் இளைப்பாற்றிக் கொள்ளுங்கள் (Lose Yourself)என்னும் பாடலுக்காக ஆஸ்கர் விருது பெற்றார். இவ்விருதை வென்ற முதல் ராப் இசைக்கலைஞர் இவர் என்பது குறிப்பிடத்தக்கது.
வாழ்க்கை மற்றும் தொழில்
எமினெம் மார்ஷல் புரூஸ் மாதர்ஸ் ஜூனியர் (பிறப்பு: சி. 1951) மற்றும் டெபோரா ஆர் "டெப்பி" நெல்சன் (1955 இல் பிறந்தவர்)ஆகிய பெற்றோருக்கு அக்டோபர் 17, 1972 அன்று மார்ஷல் புரூஸ் மூன்றாம் மாதர்ஸாக செயின்ட் ஜோசப், மிசோரியில், பிறந்தார். எமினெம் ஆங்கிலம், ஜெர்மன், ஸ்காட்டிஷ், மற்றும் சுவிஸ் வம்சாவளியை சேர்ந்தவர். 14 வயதில், அவர் உயர் பள்ளி நண்பர் மைக் ரூபியுடன் இணைந்து பாடத் தொடங்கினார். அவர்கள் இருவரும் "மனிக்ஸ்" மற்றும் "எம் & எம்," ஆகிய பெயர்களை ஏற்றுக்கொண்டனர். இதுவே பின்னர் எமினெம் என மாறியது.
அறக்கட்டளை
எமினெம் குறைபாடுடைய இளைஞர்களுக்கு உதவ, மார்ஷல் மாதர்ஸ் அறக்கட்டளை என்ற பெயரில் தனது சொந்த அறப்பணி மன்றத்தை நிறுவினார். இது அடிக்கடி நார்மன் யட்டூமா என்ற டெட்ராய்ட் வழக்கறிஞர் நிறுவிய தொண்டு நிறுவனத்துடன் இணைந்து சேவை செய்யும்.
விளம்பர படங்களில்
எமினெம் சூப்பர் பவுல் XLV போது ஒளிபரப்பப்பட்ட இரண்டு விளம்பரங்களில் இடம்பெற்றார். முதல் விளம்பரம் லிப்டன் பிரிஸ்க் ஐஸ் தேயிலைக்கானது. ஒரு களிமண் அனிமேசன் உருவமாக அவர் இதில் இடம்பெற்றார். அடுத்தது சூப்பர் பவுல் வரலாற்றில் மிக நீண்ட (இரண்டு நிமிடம்) விளம்பரமாக இருந்தது. அது டெட்ராய்ட்டில் அவர் பயணம் செய்து பாக்ஸ் தியேட்டரில் ' ' இளைப்பாற்றிக் கொள்ளுங்கள் ' ' பாடல் பின்னனியில் பாடிக்கொண்டிருக்க மேடையில் ஏறுவது போன்று காட்சிப்படுத்தப்பட்டுருந்தது.
குடும்ப வாழ்க்கை
எமினெம் தனிப்பட்ட வாழ்க்கை சர்ச்சைக்குறியதாய் இருந்து வருகிறது. அவர் உயர்நிலை பள்ளியில் சந்தித்த கிம்பர்லி அன்னே "கிம்" ஸ்காட்டை, இரண்டு முறை திருமணம் செய்து கொண்டார். எமினெம் 15 வயதில் முதலில் கிம்மை சந்தித்த போது அவருக்கு 13 வயது. அவர்கள் 1989 ஆம் ஆண்டு முதல் ஒன்றாக இருந்து வருகின்றனர். அவர்கள் மகள் ஹேலி, 1995 டிசம்பர் 25 ம் தேதி பிறந்தார். இந்த ஜோடி 1999 ல் திருமணம் செய்து கொண்டனர். 2000ல் கிம் இரண்டாவது முறையாக குடித்துவிட்டு வாகனம் ஓட்டியதற்காக தண்டனை பெற்ற பிறகு விவாகரத்து மனு தாக்கல் செய்தார். அவர் 2001 ஆம் ஆண்டு கிம்மை விவாகரத்து செய்தார். அவர்கள் 2006 ஆம் ஆண்டு ஜனவரி மாதம் மறுமணம் புரிந்து கொண்டனர். ஆனால் அவர் மீண்டும் ஏப்ரல் 2006 இல் விவாகரத்து தாக்கல் செய்ததோடு அவர்கள் இரண்டாவது திருமணம் முடிவுக்கு வந்தது.
மேற்கோள்கள்
பகுப்பு:ராப் இசைக் கலைஞர்கள் பகுப்பு:பாடலாசிரியர்கள் பகுப்பு:இசையமைப்பாளர்கள் பகுப்பு:1972 பிறப்புகள் பகுப்பு:வாழும் நபர்கள்
மூவெத்தில் பாசுபைட்டு
மூவெத்தில் பாசுபைட்டு (Triethyl phosphite) என்பது P(OCH2CH3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெரும்பாலும் P(OEt)3 என்ற சுருக்க வாய்ப்பாட்டால் மூவெத்தில் பாசுபைட்டை அடையாளப்படுத்துவர். நிறமற்ற, மணமற்ற நீர்மமாகக் காணப்படும் இது கரிமவுலோக வேதியியலில் ஓர் ஈந்தணைவியாகவும், கரிமத் தொகுப்பு வினைகளில் ஒரு வினையாக்கியாகவும் பயன்படுத்தப்படுகிறது.
இம்மூலக்கூறு மூன்று ஈத்தாக்சைடு குழுக்களுடன் பிணைக்கப்பட்ட ஒரு பட்டைக்கூம்பு பாசுபரசு(III) மையத்தைக் கொண்டுள்ளது. பாசுபாரிக் அமிலத் தரநிலைக்கு எதிராக இதன் 31பி அணுக்கரு காந்த ஒத்ததிர்வு நிறமாலை சுமார் மில்லியனுக்கு +139 பகுதிகள் என்ற சமிக்ஞையைக் கொண்டுள்ளது.
ஒரு காரத்தின் முன்னிலையில் குறிப்பாக ஒரு மூவிணைய அமீன் முன்னிலையில் பாசுபரசு முக்குளோரைடையும் எத்தனாலையும் சேர்த்து சூடுபடுத்தினால்  மூவெத்தில் பாசுபைட்டு உருவாகிறது.
காரத்தைப் பயன்படுத்தாவிடில் இவ்வினையில் ஈரெத்தில் பாசுபைட்டு ((EtO)2P(O)H) உருவாகும். மூவெத்தில் பாசுபைட்டுடன் தொடர்புடைய பல சேர்மங்கள் இதே முறையில் தயாரிக்கப்படுகின்றன. மூவைசோபுரோப்பைல் பாசுபைட்டு ஓர் உதாரணமாகும்.
ஓர் ஈந்தணைவியாக
ஒருங்கிணைப்பு வேதியியல் மற்றும் ஒருபடித்தான வினையூக்க வினைகளில் மூவெத்தில் பாசுபைட்டு ஒரு மென்மையான ஈந்தணைவியாகப் பயன்படுத்தப்படுகிறது. இதன் அணைவுகள் பொதுவாக கொழுப்பு நாட்ட்டம் கொண்டும் குறைந்த ஆக்சிஜனேற்ற நிலை உலோகங்களையும் கொண்டிருக்கும். நிறமற்ற அணைவுகளான FeH2(P(OEt)3)4 மற்றும் Ni(P(OEt)3)4 போன்றவை எடுத்துக்காட்டுகளாகும்.
திருபாய் அம்பானி
தீரஜ்லால் இராசந்த் அம்பானி (Dhirajlal Hirachand Ambani 28 டிசம்பர் 1932 - 6 ஜூலை 2002), பரவலாக திருபாய் அம்பானி என்று அழைக்கப்படும் இவர், ரிலையன்ஸ் இண்டஸ்ட்ரீஸை நிறுவிய ஓர் இந்திய வணிக அதிபராவார். 2016 ஆம் ஆண்டில், வர்த்தகம் மற்றும் தொழில்துறையில் இவர் ஆற்றிய பங்களிப்புகளுக்காக இந்தியாவின் இரண்டாவது மிக உயர்ந்த விருதான பத்ம விபூசண் இவருக்கு மரணத்திற்குப் பின் வழங்கப்பட்டது.
ஆரம்பகால வாழ்க்கை
திருபாய் அம்பானி 28 டிசம்பர் 1932 அன்று குசராத், ஜுனாகத் மாவட்டம், மாலியா தாலுகாவில் உள்ள சோர்வாடில் பிறந்தார். ஹிராசந்த் கோர்தன்பாய் அம்பானி மற்றும் மோத் வானியா (பணியா) சமூகத்தைச் சேர்ந்த ஆசிரியரான ஜம்னாபென் அம்பானியின் மகன்களில் ஒருவர் ஆவார். பகதூர் காஞ்சி பள்ளியில் தனது படிப்பைப் பயின்றார்.
1958 ஆம் ஆண்டு ஏடனை விட்டு வெளியேறி, இந்தியாவில் ஜவுளி சந்தை வணிகத்தில் ஈடுபட்டார்.
ரிலையன்ஸ் நிறுவனம்
அம்பானி இந்தியாவிற்குத் திரும்பிய பின்னர் தனது உறவினரும் தன்னுடன் ஏமனில் தங்கியிருந்த சம்பக்லால் தமனியுடன் இணைந்து "மஜின்" நிறுவனத்தைத் தொடங்கினார். இந்த நிறுவனம் பாலியஸ்டர் நூலை இறக்குமதி செய்து மசாலாப் பொருட்களை யேமனுக்கு ஏற்றுமதி செய்தது.
ரிலையன்ஸ் வணிக நிறுவனத்தின் முதல் அலுவலகம் மஸ்ஜித் பண்டரில் உள்ள நரசிநாத தெருவில் அமைக்கப்பட்டது. அது 350 sqft ஆக இருந்தது  ஒரு தொலைபேசி, ஒரு மேசை மற்றும் மூன்று நாற்காலிகள் கொண்ட அறையாக இருந்தது. துவக்கத்தில், வியாபாரத்தில் இவர்களுக்கு உதவ இரண்டு உதவியாளர்கள் இருந்தனர்.
இறப்பு
சூன் 24, 2002 அன்று பக்கவாதத்தால் பாதிக்கப்பட்ட அம்பானி மும்பையில் உள்ள பிரீச் கேண்டி மருத்துவமனையில் அனுமதிக்கப்பட்டார். இது அவருக்கு ஏற்பட்ட இரண்டாவது பக்கவாதம், முதல் பக்கவாதம் பிப்ரவரி 1986 இல் ஏற்பட்ட போது இவரது வலது கை செயலிழந்தது. ஒரு வாரத்துக்கும் மேலாக ஆழ்மயக்க நிலையில் இருந்த இவர் சூலை 6, 2002 அன்று இறந்தார்.
தேசிய புவியியல் கழகம்
thumb| தேசிய புவியியல் கழகம் அல்லது "நேசனல் சியோகிராபிக் சொசைட்டி" என்பது ஐக்கிய அமெரிக்காவில் தலைமையிடத்தைக் கொண்ட இலாப நோக்கமற்ற ஒரு கல்வி, அறிவியல் அமைப்பு. புவியியல், தொல்பொருளியல், சூழலியல், பண்பாட்டியல் ஆகிய துறைகளுக்கு இவர்கள் சிறப்பு கவனம் தருகிறார்கள். 1888 ஆம் ஆண்டில் இருந்து இயங்கும் இந்த அமைப்பு, அது வெளியிடும் இதழுக்காகச் சிறப்பாக அறியப்படுகிறது.
சான்றுகள்
பகுப்பு:ஆங்கில அறிவியல் ஆய்விதழ்கள்
பிலால் ஆசிப்
முகமது பிலால் ஆசிப் (Mohammad Bilal Asif (பிறப்பு: செப்டமபர் 24, 1985) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக, தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார்.ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.
தனிப்பட்ட வாழ்க்கை
முகமது பிலால் ஆசிப் செப்டம்பர் 24, 1985 இல் பிறந்தார். இவரின் தந்தை குவைத்தில் மின் வினைஞராக வேலை பார்த்து வந்தார். இவரின் மருமகன் சாக்கித் சையத் உள்ளூர்ப் போட்டிகளில் வேகப் பந்து வீச்சாளராக விளையாடி வந்தார்.
உள்ளூர்ப் போட்டிகள்
இவர் விளையாடிய முதல் இருபது 20 போட்டியில் 114 ஓட்டங்கள் எடுத்தார். இதன் மூலம் அறிமுக பன்னாட்டு இருபது20 போட்டியில் அதிக ஓட்டங்கள் எடுத்தவர் எனும் சாதனை புரிந்தார். 2018 ஆம் ஆண்டிற்கான பாக்கித்தான் கோப்பைக்கான போட்டியில் இவர் சிந்து மாகாணம் சார்பாக விளையாடினார். இந்தத் தொடரின் நான்கு போட்டிகளில் விளையாடி 6 இலக்குகளைக் கைப்பறினார்.இதன் மூலம் அதிக இலக்குகளை வீழ்த்தியவர்கள் வரிசையில் முதலிடம் பிடித்தார்.
சர்வதேசப் போட்டிகள்
2015 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் பாக்கித்தான் அணியில் இடம் பெற்றார். ஆனால் விளையாடும் வாய்ப்பு கிடைக்கவில்லை. 2015 ஆம் ஆண்டில் பாக்கித்தான் துடுப்பாட்ட அணி சிம்பாப்வேயில் சுற்றுப் பயணம் மேற்கொண்டது. அக்டோபர் 3 இல் அராரே துடுப்பாட்ட அரங்கத்தில் நடைபெற்ற இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியின் மட்டையாட்டத்தில் 3 பந்துகளைச் சந்தித்த இவர் ஓட்டங்கள் எடுக்காமல் பன்யங்கரா பந்துவீச்சில் ஆட்டமிழந்தார்.பந்துவீச்சில் 8 ஓவர்கள் வீசி 39 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில் சிம்பாப்வே அணி டக்வோர்த் லூயிஸ் முறையில் 5  ஓட்டங்கள் வித்தியாசத்தில் வெற்றி பெற்றது.
அக்டோபர் 5 இல் நடைபெற்ற இரண்டாவது போட்டியில் தனது முதல் ஐந்து இலக்குகளைக் கைப்பற்றினார். இந்தப் போட்டியில் சிம்பாப்வே அணி 161 ஓட்டங்களில் அனைத்து இலக்குகளையும் இழந்தது.மேலும் பிலால் 25 ஓட்டங்களை விட்டுக் கொடுத்து 5 இலக்குகளைக் கைப்பற்றினார். பின் மட்டையாட்டத்தில் துவக்க வீரராக களம் இறங்கி 39 பந்துகளில் 38 ஓட்டங்களை எடுத்தார். ஆனால் இந்தப் போட்டியில் இவரின் பந்துவீச்சு முறையானது சந்தேகத்திற்கு உள்ளானது. இதனால் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டத் தொடரிலிருந்து விலக்கப்பட்டார். பின் இவரின் பந்துவீச்சு முறையானது பன்னாட்டுத் துடுப்பாட்ட அவையினால் அக்டோபர் 30, 2015 இல் ஏற்றுக்கொள்ளப்பட்டது.
2017 ஆம் ஆண்டில் இலங்கைத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் அணியில் இடம் பிடித்தார். ஆனால் விளையாடும் வாய்ப்புக் கிடைக்கவில்லை. பின் 2018 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இடம் பிடித்தார் .பின் அக்டோஅப்ர் 7 இல் தனது முதல் போட்டியில் விளையாடினார். இந்தப் போட்டியில் இவர் ஐந்து இலக்குகளைக் கைப்பற்றினார்.
சான்றுகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1985 பிறப்புகள்
ரஞ்சன்பென் தனஞ்சய் பட்
ரஞ்சன்பென் தனஞ்சய் பட் (Ranjanben Dhananjay Bhatt)(பிறப்பு 10 ஆகஸ்ட் 1962) ஒரு இந்திய அரசியல்வாதி மற்றும் பாரதீய ஜனதா கட்சியின் உறுப்பினர்.அவர் 16 மற்றும் 17 வது மக்களவையில் உறுப்பினராக இருந்துள்ளார்
தொழில்
பட் வதோதராவின் துணை மேயராக இருந்தார். கடந்த 22 ஆண்டுகளாக "மகளிர் மன்றத்தை" இயக்கி தலைமை தாங்கிய பெருமைக்குரியவர். 2014 ஆம் ஆண்டு நடைபெற்ற இடைத்தேர்தலில் வதோதரா மக்களவைத் தொகுதியில் போட்டியிட்டு 16 ஆம் மக்களவைக்குத் தேர்ந்தெடுக்கப்பட்டார். 16 வது மக்களவையில், பட் நீர்வள அமைச்சகத்தின் கீழான நதி மேம்பாடு மற்றும் கங்கா புத்துணர்ச்சி ஆலோசனைக்குழுவில் உறுப்பினராக இருந்துள்ளார். 2014 முதல் 2016 வரை, இவர் உடல்நலம் மற்றும் குடும்ப நலத்துக்கான நிலைக்குழுவிலும் உறுப்பினராக இருந்தார். 2016 முதல் 2019 வரை, அவர் தொழில்துறை நிலைக்குழுவில் உறுப்பினராக இருந்தார். 2019 ஆம் ஆண்டு நடைபெற்ற இந்திய பொதுத் தேர்தலில் பட் மீண்டும் வதோதரா தொகுதியிலிருந்து 17 ஆம் மக்களவைக்குத் தேர்ந்தெடுக்கப்பட்டார். இம்முறை இவர் இரயில்வே நாடாளுமன்ற நிலைக்குழுவின் உறுப்பினராக நியமிக்கப்பட்டார்.
சான்றுகள்
பகுப்பு:இந்தியப் பெண் அரசியல்வாதிகள் பகுப்பு:வாழும் நபர்கள் பகுப்பு:குஜராத் அரசியல்வாதிகள்
கபீர் அகமது
கபீர் அகமது  (Kabir Ahmed), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
அளபெடை வண்ணம்
வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.
அளபெடை வண்ணம் என்பது செய்யுளில் அளபெடை எழுத்துக்கள் மிகுதியாகப் பயின்று நடக்கும் பாங்கு.
அடிக்குறிப்பு
பகுப்பு:எழுத்திலக்கணம்
ஆண்டார்குப்பம்
ஆண்டார்குப்பம் ஊராட்சி (ஆங்கிலம்: Andarkuppam Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் ஊராட்சி ஒன்றியத்தின் ஆண்டார்குப்பம் ஊராட்சியில் உள்ள ஒரு சிற்றூர் ஆகும்.
இது பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும்.
இவ்வூர் வட சென்னையில் சென்னை பெருநகர் வளர்ச்சிப் பகுதியில் உள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நாற்சார் வீடு
நாற்சார் வீடு என்பது, நடுவில் கூரையிடப்படாத திறந்த வெளியைச் சுற்றி அறைகளும், கூடங்களும் அமைத்துக் கட்டப்படும் வீடுகளாகும். நடுவிலுள்ள இத் திறந்த வெளி முற்றம் என அழைக்கப்படுகின்றது. இவ்வாறு நடுவில் முற்றம் அமையக் கட்டப்படுகின்ற வீடுகள் உலகின் பல பாகங்களிலும் காணப்படுகின்றன. எனினும் அவற்றிடையே பல விதமான வேறுபாடுகள் உள்ளன. உள் நோக்கிய வாழ்க்கை முறையை அடிப்படையாகக் கொண்ட கலாச்சாரங்களிலேயே இத்தகைய வீடுகள் பரவலாகக் காணப்படுகின்றன.
தமிழ் நாடு, இலங்கை ஆகிய தமிழர் வாழுமிடங்களிலே கட்டப்படும் இத்தகைய வீடுகளையே தமிழர் நாற்சார் வீடுகள் என அழைக்கிறார்கள். கேரள மாநிலத்தில் இவற்றை நாலுகெட்டு என வழங்குவர். தமிழ் நாட்டில் நாட்டுக்கோட்டைச் செட்டியார் சமூகத்தினர் வாழும் பகுதிகளில் காணப்படும் நாற்சார் வீடுகள் பெயர் பெற்றவையாகும். தற்காலத்தில் இப் பாணியிலமைந்த வீடுகள் கட்டப்படுவது குறைவு. மேற்கத்தியப் பாணி வீடுகளுக்கு இடம் கொடுத்து இந்தப் பாரம்பரிய வீடுகள் மறைந்து வருகின்றன.
இவற்றையும் பார்க்கவும்
பகுப்பு:கட்டிடக்கலை பகுப்பு:வீட்டு வகைகள்
ஆர்லோவ் சேப்ளே
ஆர்லோவ் சேப்ளே (Harlow Shapley) (நவம்பர் 2, 1885 - அக்தோபர் 20, 1972) ஓர் அமெரிக்க வானியலாளர் ஆவார்.
இவர் RR இலிரே (Lyrae) விண்மீன்களைப் பயன்படுத்தி நம் பால்வழியின் துல்லியமான உருவளவை மதிப்பிட்டார். பின்னர் இடமாறுதோற்றப் பிழையால் பால்வழியி சூரிய இருப்பைத் துல்லியமாக்க் கணித்தார்.
வாழ்வும் பணியும்
சேப்ளே மிசவுரியின் நாழ்சுவில்லியில் உள்ள பண்ணையில் வில்லிசுக்கும் சுடோவெல் எனப்படும் சாரோ சேப்ளேவுக்கும் பிறந்தார். ஐந்தாம் வகுப்புடன் பள்ளிக் கலவியில் இருந்து நின்றுவிட்டார்.
வெளி இணைப்புகள்
பகுப்பு:1885 பிறப்புகள் பகுப்பு:1972 இறப்புகள் பகுப்பு:அமெரிக்க மெய்யியலாளர்கள் பகுப்பு:அமெரிக்க வானியலாளர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
ரூமேலி தார்
ரூமேலி தார் (Rumeli Dhar, பிறப்பு: திசம்பர் 9 1983), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 76  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 2005/06 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2003 - 2011 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1983 பிறப்புகள் பகுப்பு:வாழும் நபர்கள்
சாஸ்த்ரா இராமானுஜன் பரிசு
சாஸ்த்ரா இராமானுஜன் பரிசு (SASTRA Ramanujan Prize), தமிழ்நாட்டில் கும்பகோணத்திலுள்ள சாஸ்த்ரா பல்கலைக்கழகத்தாரால், ஒவ்வொரு ஆண்டும் சீனிவாச இராமானுஜன் ஆர்வம்கொண்ட துறைகளில் சாதனை புரிந்த இளம் கணிதவியலாளர் ஒருவரைத் தேர்ந்தெடுத்து அவருக்கு வழங்கப்படுகிறது. இப்பரிசு பெறுவதற்குரிய வயது வரம்பு 32 ஆக (இராமானுஜம் மரணமடைந்த போது அவரது வயது) வரையறுக்கப்பட்டுள்ளது. பரிசுத்தொகை $10,000.
வெளி இணைப்புகள்
பகுப்பு:இராமானுசன் பகுப்பு:கணிதப் பரிசுகளும் விருதுகளும்
சடில் புருக், நியூ ஜேர்சி
சடில் புருக் (Saddle Brook) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இந்நகரம் 7.034 சதுர கிலோ மீற்றர் பரப்பளவைக் கொண்டுள்ளது. இதில் 6.964 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.071 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 13,659 ஆகும். சடில் புருக் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,961.5 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
தி. க. சுப்பராய செட்டியார்
'''தி. க. சுப்பராய செட்டியார்''' (இறப்பு: 1894) என்பவர் 19 ஆம் நூற்றாண்டு புலவர்களுள் ஒருவர். திரிசிரபுரம் மகாவித்வான் மீனாட்சிசுந்தரம் பிள்ளையின் மாணவர்களில் இவர் முதன்மையானவர். 19 ஆம் நூற்றாண்டு காலங்களில் வாழ்ந்த புலவர்களில் ஓலைச்சுவடிகளை நூல்களாகப் பதிப்பித்த புலவர்களில் இவர் முக்கியமானவர். இவர் சோடசாவதானம் சுப்பராய செட்டியார் என்றும் அழைக்கப்பட்டார்.
தோற்றம்
பண்ருட்டியில் வாழ்ந்த பெரும் வணிகர் சேனைத்தலைவர் குலத்தில் கஞ்சமலை செட்டியாருக்கு மகனாக பிறந்தார் .இவர் மகாவித்துவான் மீனாட்சிசுந்தரம் பிள்ளை அவர்களின் மாணாக்கர்களில் ஒருவர்.ஆழ்ந்த அறிவும் நல்ல நினைவாற்றலும் கொண்டவர் .பதினாறு அவதானம் செய்யும்படி மிகவும் குறிகிய காலத்தில் தம் ஆசிரியரால் பயிற்றுவிக்கப்பட்டு சோடசாவதானம் சுப்பராய செட்டியார் என்று சிறப்பு பெயர் பெற்றவர்.
சிறப்புகள்
மீனாட்சிசுந்தரம் பிள்ளை, தம் மாணவராகிய இவரைப் பதினாறு அவதானம் செய்யப் பழக்கிச் சபை கூட்டி அவதானம் செய்வித்துச், சோடசாவதனி எனும் பட்டத்தை வழங்கினார்.
இவர் எழுதிய 'விரிஞ்சேகர் சதகம்' பற்றியும் மற்றும் இவரை பற்றியும் திரிசிரபுரம் மகாவித்துவான் மீனாட்சிசுந்தரம் பிள்ளை எழுதிய சிறப்புப்பாயிரம் பின்வருமாறு உள்ளது:
மாமேவு கற்பகப் பூந்தளிரும் நறுமலரும் வாட்டமற் றெளிர வான்மேல் மாலென வுயர்ந்துதழை சோலைபுடை சூழும்வள வாணியம் பதிதழைப்பப் பூமேவு மொருபாற் பசுங்கொடி தழைப்பவளர் பொற்றரு வினிற்றழைத்த பூரணி யிடப்பிரம காரணர் விரிஞ்சேகர் பொன்னங் கழற்கணியெனப் பாமேவு மொருசதகம் இனிது பாடுகவெனப் பரவுதம்பா லேற்றவர் பாலேவ மேற்பவருள் மால்வேங்க டப்பமுகில் பரிவுற்று வந்துகேட்பத் தூமேவு சொற்பொருள் நயம் பெறச் செய்தனன் துதிவீர ராகவப்பேர்த் தூயனருள் மைந்தன் நய மிகுசோட சவதானி சுப்புராய புரவலனே - மகாவித்துவான் மீனாட்சிசுந்தரம் பிள்ளை
பணிகளும் படைப்புகளும்
இவர் சென்னை அரசாங்கத்து, நார்மல் பாடசாலைத் தமிழ்ப் புலவராக இருந்துள்ளார். விரிஞ்சேகர் சதகம் எனும் நூலை இயற்றியுள்ளார். சந்தனபுரி என வழங்கும் எயினனூர் ஆதிபுரத் தலபுராணத்தை இயற்றியுள்ளார்.
எழுதிய உரைகள்
இவர் பரஞ்சோதி முனிவரின், திருவிளையாடற் புராணத்திற்கும், கம்பராமாயணம் அயோத்தியா காண்டத்திற்கும் காஞ்சிப் புராணத்திற்கும், புலியூர் வெண்பாவிற்கும் உரை எழுதியுள்ளார்.
பதிப்பித்த நூல்கள்
சிலப்பதிகாரம் புகார் காண்டத்தின் கானல்வரிக்குப் புதியதாய் உரை எழுதி, 1872 இல் பதிப்பித்தார். காங்கேயேன் உரிச்சொல் நிகண்டு, சிதம்பரசுவாமி இயற்றிய திருப்போரூர் சந்நிதிமுறை முதலிய நூல்களைப் பதிப்பித்தார். மீனாட்சிசுந்தரம் பிள்ளை இயற்றிய மாயூரப் புராணத்தையும், நாகைக் காரோணப் புராணத்தையும் அச்சிட்டு வெளியிட்டார்.
மறைவு
இவர் 1894 ஆம் ஆண்டு மறைந்தார்.
மேற்கோள்கள்
பகுப்பு:தமிழ்ப் புலவர்கள் பகுப்பு:1894 இறப்புகள் பகுப்பு:தமிழகப் பதிப்பாளர்கள் பகுப்பு:உரையாசிரியர்கள்
ஹர்கத்-உல்-முஜாகிதீன்
ஹர்கத்-உல்-முஜாகிதீன் (Harkat-ul-Mujahideen- al-Islami, உருது: حرکت المجاہدین الاسلامی‎) சுருக்கமாக ஹெச்.யு.எம் (HUM) என்று அழைக்கப்படுகிறது. இது பாகிஸ்தானில் இருந்து இயக்கும் தீவிரவாத அமைப்பு ஆகும். இதனுடைய தீவிரவாதச் செயல்கள் அனைத்தும் இந்தியாவின் காஷ்மீர் மாவட்டத்தில் நடைபெறுகிறது.
உருவாக்கம்
இக்குழு முதலில் ஹர்கர்-உல்-அன்சார் என்ற பெயரில் இயங்கியது. 1997 ஆம் ஆண்டு இக்குழுவானது ஒசாமா பின் லேடனுடன் தொடர்புடையது என அமெரிக்காவால் அறிவிக்கப்பட்டது. அதன் பின் இக்குழு தனது பெயரை ஹர்கத்-உல்-முஜாகிதீன் என மாற்றிக் கொண்டது. இந்தக் குழுவானது இந்தியாவில் தடை செய்யப்பட்ட ஒன்றாகும். இந்தக் குழுவானது 1980 ஆம் ஆண்டு பாகிஸ்தான் ஐ.எஸ்.ஐ அமைப்பால் ஆஃப்கானில் சோவியத் படைகளுக்கெதிராக போரிட அமைக்கப்பட்டது. இந்தக் தீவிரவாதக் குழுக்களுக்கு ஐ.எஸ்.ஐ அமைப்புடன் நெருங்கிய தொடர்பு உள்ளது.
விமானக் கடத்தல்
999 ஆம் ஆண்டு பிப்ரவரி மாதம் 24 ஆம் தியதி வெள்ளிக் கிழமை இந்தியன் ஏர்லைன்ஸ் விமானம் நேபாளத்திலிருந்து 178 பயணிகள் மற்றும் 15 விமான ஊழியர்களுடன் கடத்தப்பட்டது.இந்தியன் ஏர்லைன்ஸ் விமானம் 814 கடத்தல் இந்தக் குழுவால் நடத்தப்பட்டது ஆகும்.
இங்கிலாந்தில் தடை
2005 ஆம் ஆண்டு அக்டோபர் மாதம் 10 ஆம் தியதி இங்கிலாந்து நாட்டு உள்துறை அமைச்சு இந்த இயக்கத்தைத் தடை செய்தது. மேலும் இவ்வியக்கத்தோடு தொடர்புடையவர்களுக்கு 10 வருட சிறைத்தண்டனை வழங்கப்படும் என அறிவித்தது.
மேற்கோள்கள்
பகுப்பு:தீவிரவாத அமைப்பு என குறிப்பிடப்பட்டவை பகுப்பு:பாக்கித்தானிய அமைப்புகள் பகுப்பு:இந்தியாவில் தடைசெய்யப்பட்ட அமைப்புகள்
நிர்மலேந்து சவுத்ரி
நிர்மலேந்து சௌத்ரி ( নির্মলেন্দু চৌধুরী  ) (27 ஜூலை 1922 - 18 ஏப்ரல் 1981) ஒரு பெங்காலி இசைக்கலைஞர், இசையமைப்பாளர், பாடலாசிரியர் மற்றும் பாடகர் என பல முகங்களைக் கொண்டவராவார், இவர் கிழக்கு இந்தியாவின், குறிப்பாக வங்காளம் மற்றும் அசாம் மாநிலங்களின்  நாட்டுப்புற இசைக்கு குறிப்பிடத்தக்க பங்களிப்பை வழங்கினார்.
ஆரம்ப கால வாழ்க்கை
நிர்மலேந்து 27 ஜூலை 1922 அன்று சில்ஹெட் மாவட்டத்தின் சுனம்கஞ்சில் உள்ள தரம்பாஷாவில் உள்ள சுகைர், சுகைர் ஜோமிதர் பாரி கிராமத்தில் தனது தாய்வழி வீட்டில் பிறந்தார். அவர் பஹேலி கிராமத்தில் உள்ள அவரது மூதாதையர் வீட்டில் வளர்ந்தார். இவரது தந்தை நளினி நாத் சவுத்ரி மற்றும் தாயார் ஸ்ரீமதி. சிநேகலதா சௌத்ரி. அவரது ஆரம்பக் கல்வி பஹேலி தொடக்கப் பள்ளியில் தொடங்கப்பட்டது. பின்னர் அவரது குடும்பம் சில்ஹெட்டின் லாமாபஜாருக்கு மாற்றப்பட்டது மற்றும் நிர்மலேந்து ரசமாய் நினைவுப் பள்ளியில் சேர்க்கப்பட்டார். மெட்ரிகுலேஷன் தேர்வில் தேர்ச்சி பெற்று எம்சி கல்லூரியில் பட்டப்படிப்புக்காக சேர்ந்தார்.
இசைத்தொழில்
நிர்மலேந்து சிறு வயதிலேயே பொது நிகழ்ச்சிகளில் தோன்ற ஆரம்பித்தார். 1953 க்கு முன்பு அவர் இந்தியாவுக்கு குடிபெயர்ந்தத்தில் இருந்துஅவரது புகழ் பரவியது. 1953 ஆம் ஆண்டு அப்போதைய வெளியுறவுத் துறை துணை அமைச்சராக இருந்த அனில் குமார் சந்தா, பண்டிட் ஜவஹர் லால் நேருவின் சோவியத் யூனியன் மற்றும் பிற நாடுகளுக்கான பயணத்திற்கான ஆயத்த நிகழ்ச்சியாக கிழக்கு ஐரோப்பிய நாடுகளுக்கான இந்திய கலாச்சாரக் குழுவில் சேர நிர்மலேந்து மற்றும் அவரது சகோதரர் நிரேந்து சௌத்ரி ஆகியோரை அழைத்தார். நடனக் கலைஞர் சிதாரா தேவி, பாடகி லலிதா எஸ் உபயாகர், ரபித்ரா சங்கீத் கலைஞர் த்விஜென் முகர்ஜி, தபாலியா அண்டிட் சாந்தா பிரசாத் ஆகியோர் அந்த இசைக்குழுவில் இருந்தனர். 1955 ஆம் ஆண்டில், நிர்மலேந்து மாஸ்கோவில் உள்ள பிரமாண்டமான போல்ஷோய் தியேட்டரில் நிகிதா குருசேவ் முன்னிலையில் இசை நிகழ்ச்சியை நிகழ்த்தினார், பின்னர் வார்சாவில் நடந்த சர்வதேச நாட்டுப்புறப் பாடல் மாநாட்டில் தங்கப் பதக்கம் பெற்றார். வெளிநாடுகளில் பல கலாச்சாரப் பணிகளில் பங்கேற்றார். வார்சா, சோபியா, ப்ராக், பெல்கிரேட் மற்றும் மாஸ்கோவில் அவர் நிகழ்த்திய நிகழ்ச்சிகள் இந்திய நாட்டுப்புறப் பாடல்களை வெளி உலகிற்கு பிரபலமாக்கும் வகையில் மக்களால் பெரும் வரவேற்பைப் பெற்றன. சோவியத் யூனியன், யூகோஸ்லாவியா, போலந்து, ஹங்கேரி, ருமேனியா, செக்கோஸ்லோவாக்கியா, பல்கேரியா, ஆஸ்திரேலியா, நியூசிலாந்து, சீனா, ஐக்கிய ராச்சியம், பிரான்ஸ், ஜெர்மனி, ஹாலந்து, பின்லாந்து, அமெரிக்கா, கனடா, ஜப்பான் உள்ளிட்ட பல நாடுகளுக்கு இசைப் பயணமாகச் சென்றார்.
1955 இல் கொல்கத்தாவில் பங்கா சமஸ்கிருத சம்மேளனத்தில் (வங்காள கலாச்சார மாநாட்டில்) அவரது குறிப்பிடத்தக்க நடிப்பு இருந்தது. நூற்றுக்கும் மேற்பட்ட பாடல்களை பதிவு செய்துள்ளார். பின்னணிப் பாடகராகவும், நடிகராகவும் திரைப்படங்களுடன் தொடர்புடையவர். அவர் ஒரு புகழ்பெற்ற இசையமைப்பாளராகவும் இருந்தார். அவரது பாடல்களின் தொகுப்பு எபர் பாப்க்லா ஓபர் பங்லர் கன் (இரு வங்காளத்தின் பாடல்கள்) என வெளியிடப்பட்டது.
இசை வடிவங்கள்
நிர்மலேந்து வங்காளம், அஸ்ஸாம் மற்றும் திரிபுராவின் பல்வேறு வகையான நாட்டுப்புறப் பாடல்களை புத்துயிர் பெறவும் பரப்பவும் உதவினார். சில எடுத்துக்காட்டுகள்:
பிற நடவடிக்கைகள்
நிர்மலேந்து சிறுவயதிலிருந்தே இந்திய மக்கள் நாடக சங்கத்தில் (IPTA) ஈடுபாடு கொண்டிருந்தார். பிரசாரக் கூட்டங்கள், பாடல்கள், நாடகங்கள் எனப் பல்வேறு நிகழ்ச்சிகளில் இடம் பிடித்தார். அவர் ஹேமாங்கோ பிஸ்வாஸ் இசையமைத்த ஷஹீதர் டாக் மற்றும் பிற நாடகங்களில் பங்கேற்றார்.
விருதுகள்
நாட்டுப்புற இசைக்கு அவர் ஆற்றிய பங்களிப்பிற்காக இந்திய அரசாங்கத்தால் பத்ம பூஷன் விருது வழங்கப்பட்டது.
இறப்பு
நிர்மலேந்து 1981 ஏப்ரல் 18 அன்று கொல்கத்தாவில் இறந்தார். அவரது மகனான உத்பலேந்து சௌத்ரி 6 பிப்ரவரி 2011 அன்று இறக்கும் வரை அவரது தந்தைக்கு ஏற்ப வங்காள நாட்டுப்புற இசையை பரப்புதல் மற்றும் பிரபலப்படுத்தும் பணியை மேற்கொண்டார்.
மேற்கோள்கள்
பகுப்பு:Short description matches Wikidata பகுப்பு:Articles with hCards பகுப்பு:மேற்கு வங்காள நபர்கள் பகுப்பு:1981 இறப்புகள் பகுப்பு:1922 பிறப்புகள் பகுப்பு:நாட்டுப்புறப் பாடகர்கள்
லடாக் தன்னாட்சி மலை வளர்ச்சிக் குழு, கார்கில்
லடாக் தன்னாட்சி மலை வளர்ச்சிக் குழு, கார்கில் (Ladakh Autonomous Hill Development Council, Kargil) (LAHDC Kargil), இந்தியாவின் தன்னாட்சி நிர்வாகப் பகுதிகளில் ஒன்றாகும். லடாக் ஒன்றியப் பகுதியில் அமைந்த கார்கில் மாவட்ட மலை வளர்ச்சிப் பணிகளை தன்னாட்சியுடன் நிர்வகிப்பதற்கு இந்த வளர்ச்சிக் குழு 2003-இல் நிறுவப்பட்டது. இதன் தலமையிடம் கார்கில் நகரம் ஆகும்.
இம்மலை மாவட்ட தன்னாட்சி நிர்வாகக் குழுவிற்கான பொதுத் தேர்தல் ஆகஸ்டு 2018-இல் நடைபெற்றது. இத்தேர்தலில் 79.65% வாக்குகள் பதிவானது. தேர்தலில் வென்ற இடங்களில் வென்ற தேசிய மாநாட்டுக் கட்சி மற்றும் இந்திய தேசிய காங்கிரசு கூட்டணியின் தேசிய மாநாட்டு கட்சியின் உறுப்பினர் மாவட்டத் தலைமை நிர்வாகக் கவுன்சிலராக பெரோஸ் அகமது கான் தேர்ந்தெடுக்கப்பட்டார்.
வரலாறு
லடாக் பிரதேச மக்களின் நீண்ட கோரிக்கையை நிறைவேற்றுவதற்கு, லடாக் தன்னாட்சி மலை வளர்ச்சிக் கவுன்சில் சட்டம், 1995-இன் படி, 2003-இல் கார்கில் மாவட்ட வளர்ச்சிக்கு  லடாக் தன்னாட்சி மலை வளர்ச்சிக் குழு, கார்கில்  அமைக்கப்பட்டது.
அதிகாரங்கள்
தன்னாட்சி மலைக் குழுக்கள் மாவட்டத்தின் கிராம ஊராட்சிகளுடன் நேரடியாகத் தொடர்பு கொண்டு, பொருளாதார வளர்ச்சி, கல்வி, நிலப் பயன்பாடு, வரி விதிப்பு, உள்ளாட்சி மற்றும் ஊராட்சி ஆளுகைத் திறன் மேம்பாடு விரித்து கொள்கை முடிவு எடுத்தல், ஊராட்சி ஒன்றியங்களின் செயல்பாடுகளை ஆய்வு செய்தல் முக்கியப் பணியாகும். லடாக் ஒன்றியப் பகுதியின் துணை-நிலை ஆளுநர், இப்பகுதியில் சட்டம் & ஒழுங்கு, நீதிமன்றம், கல்லூரி & பல்கலைகழகங்கள், தொலைதொடர்பு வசதிகளை நிர்வகிப்பார்.
தன்னாட்சிக் குழு
தன்னாட்சி குழு 30 கவுன்சிலர்கள் கொண்ட அமைப்பாகும். இதில் 26 கவுன்சிலர்கள் தேர்தல் முறையில் நேரடியாகத் தேர்ந்தெடுக்கப்படுவர். 4 நியமன உறுப்பினர்கள் லடாக் துணைநிலை ஆளுநரால் நியமிக்கப்படுவர். தன்னாட்சி அமைப்பின் நிர்வாகக் குழுவில் தலைமை நிர்வாக கவுன்சிலர் மற்றும் 4 பிற நிர்வாகக் க்வுன்சிலர்கள் இருப்பர்.
வெளி இணைப்புகள்
பகுப்பு:லடாக் பகுப்பு:கார்கில் மாவட்டம் பகுப்பு:இந்தியாவின் தன்னாட்சி மலை வளர்ச்சிக் குழுக்கள்
பட்டினம் காத்தான்
பட்டினம் காத்தான் (Pattinamkathan) இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டம்,  மண்டபம்  ஊராட்சி ஒன்றியத்தில் இருக்கும் ஒரு ஊர் ஆகும்.
வெளி இணைப்புகள்
பகுப்பு:இராமநாதபுரம் மாவட்டத்திலுள்ள கிராமங்கள்
இசுட்டான்போர்டு பல்கலைக்கழகம்
இலேலண்டு இசுட்டான்போர்டு சூனியர் பல்கலைக்கழகம் (Leland Stanford, Jr. University) அல்லது இசுட்டான்போர்டு பல்கலைக்கழகம் (Stanford University) ஐக்கிய அமெரிக்காவின் கலிபோர்னியா மாநிலத்தில் உள்ள ஒரு தனியார் பல்கலைக்கழகமாகும். இது கலிபோர்னியாவில் பாலோ ஆல்ட்டோ என்னும் பகுதிக்கு அருகே உள்ள இசுட்டான்போர்டு என்னும் ஊரில் 8,180-ஏக்கர் (3,310 எக்டேர்) பரப்பளவில் அமைந்துள்ள பல்கலைக்கழகம். இவ்விடம் வடமேற்கு சிலிக்கான் பள்ளத்தாக்கில், சான் ஒசே (San Jose) நகரத்துக்கு வடமேற்கில் ஏறத்தாழ 32 கி.மீ தொலைவிலும், சான் பிரான்சிசிக்கோ நகரத்துக்குத் தென்கிழக்கே 60 கி.மீ தொலைவிலும் அமைந்துள்ளது
கலிபோர்னியாவைச் சேர்ந்த இருப்புப்பாதை நிறுவன பெரும்பண முதலாளியும் அரசியலாளரும் ஆன இலேலண்டு இசுட்டான்போர்டும் அவர் மனைவி சேய்ன் இலாத்ரோப்பு இசுட்டான்போர்டு என்பாரும் சேர்ந்து 1891 இல் இப்பல்கலைக்கழகத்தை நிறுவினார்கள். இவர்களுடைய மகன் தைபாய்டு நோயில் தன் 16 ஆம் அகவை நிரம்ப இரண்டு மாதம் இருக்கும் முன்பாக இறந்து போனதினால் அவர் நினைவாக இலேலண்டு இசுட்டான்போர்டு சூனியர் என தன் மகனின் நினைவாக பெயரிட்டு இப்பல்கலைக்கழகத்தை நிறுவினர். இப்பல்கலைக்கழகம் ஆண்-பெண் இருபாலாருக்குமான கல்வி நிறுவனமாகவும், சமயப் பாகுபாடுகள் பாராட்டாத கல்வி நிறுவனமாகவும் தொடங்கினார்கள். 1893 இல் தந்தரிலேலண்டு இசுட்டான்போர்டு இறந்து போகவும், 1906 ஆம் ஆண்டு சான் பிரான்சிசிக்கோவில் ஏற்பட்ட நிலநடுக்கத்தால் ஏற்பட்ட தாக்கங்களினாலும் பல்கலைக்கழகத்துக்குப் பணமுடை ஏற்பட்டது. இரண்டாம் உலகப்போருக்குப் பின்னர் பல்கலைக்கழகத்தின் முதல்வர் (புரவோசிட்டு, Provost) பிரடெரிக்கு தெர்மன் (Frederick Terman) பேராசிரியர்களையும், மேற்பட்டப்படிப்பு மாணவர்களையும் ஊக்குவித்து தொழில்முனைவோராக இருக்கச்செய்து தன்னிறைவு எய்தும் பல்கலைக்கழகமாக மலர உதவினார். இதன் விளைவாய்ப் பின்னாளில் சிலிக்கான் பள்ளத்தாக்கு என்னும் தொழில்முனைவோர் செறிவாக வாழும் உயர்தொழிநுட்பம் மிகுந்த இடம் உருவானது. 1970 ஆம் ஆண்டளவில் இசுட்டான்போர்டு நேர்ப்பாதை அணுமுடுக்கி (SLAC) அமைப்பை நிறுவினர். இது அர்ப்பாநெட்டு என்னும் முதலில் தோன்றிய சிறுபொதி தகவல் பரிமாற்ற வலையின் நான்கு புள்ளிகளில் ஒன்றாக இயங்கியது. இவ்வாய்ப்புகளின் பயனாய் இப் பல்கலைக்கழகம் முக்கியமான ஆய்வுநிலைப் பல்கலைக்கழகமாய் கணினி அறிவியல், கணக்கு, இயற்கை அறிவியல், வாழ்வியல் அறிவியல் முதலான துறைகளில் முன்னணியில் நிற்கும் பல்கலைக்கழகமாய் வளர்ந்தது.
விளையாட்டு
இங்கு 34 விளையாட்டுக் குழுக்கள் உள்ளன. இவை என்.சி.ஏ.ஏ போட்டிகளில் பங்கெடுக்கின்றன. இந்தப் போட்டிகளில் 104 முறை வாகையர் பட்டம் பெற்றுள்ளனர். இங்குள்ள தடகள வீரர்கள் ஒலிம்பிக் போட்டிகளில் பங்கெடுத்துள்ளனர். 1912 ஆம் ஆண்டில் தொடங்கி, இன்று வரை மொத்தம் 244 ஒலிம்பிக் பதக்கங்களைப் பெற்றுள்ளனர். இவற்றில் 129 தங்கப் பதக்கங்களும் அடக்கம் 2008 ஆம் ஆண்டில் நடைபெற்ற பெய்ஜிங் ஒலிம்பிக் போட்டிகளில், அமெரிக்கப் பல்கலைக்கழகங்களிலேயே அதிகப் பதக்கங்கள் பெற்றது இதுவே.
வளாகம்
இது 8180 acre பரப்பளவில், சான் பிரான்சிசுக்கோ பகுதியில் அமைந்துள்ளது. முதன்மை வளாகம், பாலோ ஆல்டோ பகுதிக்கு அருகில் உள்ளது. இதற்கு தொலைதூர வளாகங்களும் உள்ளன,
ஜாஸ்பர் ரிட்ஜ் பயாலஜிக்கல் பிரிசர்வ், என்னும் உயிரியல் பூங்கா வளாகத்தின் தெற்கே உள்ளது. இதை ஆராய்ச்சியாளர்கள் பயன்படுத்துவர். 1200 ஏக்கர் பரப்பளவில் உள்ளது. பல்கலைக்கழகத்திற்குச் சொந்தமானது. நேசனல் ஆஃசிலரேட்டர் ஆய்வகம், பல்கலையின் ஆற்றல் துறைக்காக பயன்படுத்தப்படுகிறது. இது 426 ஏக்கர் பரப்பளவில் உள்ளது. ஹாப்கின்ஸ் மரைன் ஸ்டேசன், கலிபோர்னியாவில் உள்ளது. கடல்வாழ் உயிரினங்கள் பற்றிய ஆய்வுக்காகப் பயன்படுத்தப்படுகிறது. இதன் தொலைதூர வளாகங்கள் பல்வேறு நாடுகளில் உள்ளன. இது பீக்கிங் பல்கலைக்கழகத்துடன் இணைந்து, சீனாவில் சிறு வளாகத்தைக் கட்டியிருக்கிறது.
நிர்வாகம்
இதை 35 பேர் கொண்ட தனியார் குழு நிர்வகிக்கின்றது. ஒவ்வொரு குழு உறுப்பினரும், ஐந்து ஆண்டுகள் பணியில் இருப்பார். ஒருவரின் பணிக்காலம் முடிந்ததும், மற்ற உறுப்பினர்கள் புதிய உறுப்பினரை, வாக்கெடுப்பின் மூலம் தேர்வு செய்வர். இந்த குழுவினால் பல்கலைக்கழக தலைவர் தேர்ந்தெடுக்கப்படுவார். இவர் பல்கலைக்கழகத்தில், ஆசிரியர்களின் பணியை மேற்பார்வையிடுவது, நிர்வாக, நிதி வேலைகளை கவனிப்பது உள்ளிட்ட வேலைகளைச் செய்வார். கலிபோர்னியா அரசு சட்டத்தில் இந்த பல்கலைக்கு விலக்கு உண்டு. நிதி தொடர்பான செயல்பாடுகளில் வரி கட்டத் தேவையில்லை.
கல்வி
இது பெரிய ஆய்வுப் பல்கலைக்கழகம். இங்கு தங்கிப் படிக்கும் வசதி உண்டு. மேற்கத்திய பள்ளி, கல்லூரிகளின் கூட்டமைப்பினால் அங்கீகரிக்கப்பட்டது. இங்கு பொதுப் பிரிவில் 27 துறைகளும், பொறியியல் பிரிவில் ஒன்பது துறைகளும், புவிப் பிரிவில் நான்கு துறைகளும் உள்ளன. இவற்றில் இளநிலை, முதுநிலைப் படிப்புகள் வழங்கப்படுகின்றன. சட்டம், மருத்துவம், வணிகம் ஆகிய துறைகளில் முதுநிலைப் படிப்புகள் மட்டும் வழங்குகின்றனர்.
ஆசிரியர்கள்
இங்குள்ள ஆசிரியர்கள் பல்வேறு அமைப்புகளில் உறுப்பினர்களாக உள்ளனர்.
நூலகம்
இங்கு 2,60,000 அரிய நூல்கள் சேகரித்துவைக்கப்பட்டுள்ளன. 1.5 மில்லியன் மின்னூல்களும், 1.5 மில்லியன் ஒலிக்கோப்புகளும், மற்றும் பல வகை ஆவணங்களும் உள்ளன. இங்குள்ளவற்றில் முதன்மையானது கிரீன் நூலகம். இங்கு கூட்டங்கள் நடத்தப்படுகின்றன. மேயேர் நூலகத்தில், ஐந்து லட்சத்துக்கும் அதிகமான ஆசிய நூல்கள் உள்ளன.
பொட்டாசியம் கோபால்ட்நைட்ரைட்டு
பொட்டாசியம் காேபால்ட்நைட்ரைட்டு (Potassium cobaltinitrite), ஐயுபிஏசி பெயர் பொட்டாசியம் எக்சாநைட்ரிடோகோபால்ட்டேட்டு(III), K3[Co(NO2)6] என்ற மூலக்கூறு வாய்ப்பாடுடைய ஒரு அணைவுச் சேர்மம் ஆகும். இந்த எதிரயனியானது மஞ்சள் நிறமுடையதாகும். கோபால்ட்டு(III) மைய அணுவையும், அதைச்சுற்றிலும் ஆறு நைட்ரிடோ ஈனிகளைக் கொண்டதாகவும் உள்ளது. இது நீரில் கரையாதது. மஞ்சள் நிறத் திண்மங்களாக வீழ்படிவாகிறது. 1848 ஆம் ஆண்டு  நிக்கோலசு  வோல்ஃப்கேங்க் பிசர் என்பவரால் முதன்முதலில் தயாரிக்கப்பட்டது. மேலும், இது அவ்ரோலின் என அழைக்கப்படும் மஞ்சள் நிறத்தையுடைய நிறமிப்பொருளாகப் பயன்படுகிறது.
இசுட்டான்போர்டு பல்கலைக்கழகம்
மாணவர்கள்
பெரும்பாலானோர், இங்குள்ள விடுதிகளில் தங்கிப் படிக்கின்றனர். இவர்கள் பல்வேறு இனங்களைச் சார்ந்தவர்கள் ஆவர். வேற்றுநாட்டு மாணவர்களும் குறிப்பிடத்தக்க அளவில் உள்ளனர். மாணவர்கள் ஏறத்தாழ 650 குழுக்களைக் கொண்டுள்ளனர். இவை, சமூகம், தன்னார்வம், இசை, பண்பாடு என வெவேறு வகையானவை. ஸ்டான்போர்டு டெய்லி என்ற மாணவர் இதழ் வெளியாகிறது. இவை தவிர, பாடம் தொடர்பான குழுக்களும் உண்டு. சூரிய வாகனத் திட்டம் இவற்றுள் குறிப்பிடத்தக்கது. மாணவர்கள் வழிபாடு நடத்த தேவாலயம் உள்ளது.
வெளி இணைப்புக்கள்
பகுப்பு:ஐக்கிய அமெரிக்கப் பல்கலைக்கழகங்கள்